Source: http://felelnetekkell.blogger.hu/2016/05/31/igy-huzzak-az-idot-hivatalosan-a-birosag-segedletevel
Timestamp: 2018-10-18 10:33:17+00:00

Document:
Így húzzák az időt hivatalosan a bíróság segédletével! Ez egy bűnszövetség!! - Felelnetek kell!
Így húzzák az időt hivatalosan a bíróság segédletével! Ez egy bűnszövetség!!
Posztolta Greiner Tamás 2016. május 31. kedd 20:49-kor Címkék:
§ DR. T. CS.ügyvéd
TISZTELT TATABÁNYAI TÖRVÉNYSZÉK!
Alulírottak KK. GREINER RAMÓNA és pertársai 2500 Esztergom, XX szám alatti lakosok, továbbiakban, mint felperesek képviseletében dr. T. Cs. ügyvéd 6722 Szeged, az általunk a VASZARY KOLOS KÓRHÁZ ESZTERGOM alperes ellen kártérítés megfizetése iránt indított perben, mely a Tisztelt Megyei Bíróság előtt 9.P. 20.261/2011 szám alatt van folyamatban
kérelmünket
A Tisztelt Törvényszék 25. sorszám alatti végzésével az eljárás során 2012. március 09. napján szakértői bizonyítást rendelt el az ügyben és a Budapesti Igazságügyi Orvosszakértői Intézetet rendelte ki szakértőként.
A bíróság 2012. szeptember 26. napján szakértő bejelentette, hogy a kitűzött határidőre a szakvélemény elkészíteni nem tudja, kérte a határidő meghosszabbítását 2012. november 15. napjára.
A bíróság a szakvélemény előterjesztésére 2012. november 30. napjáig biztosított határidőt a szakértő részére 32 sorszám alatti végzésével.
A szakértő – ismereteink szerint – ezt követően újabb határidő módosítást nem kért és nem kapott, a határidőben szakvéleményét nem terjesztette elő.
A bíróság 2013. január 29. napján – pénzbírság terhével – felhívta a szakértőt, hogy szakvéleményét haladéktalanul terjessze elő.
A szakértő a szakvéleményét továbbra sem terjesztette elő.
A bíróság 2013. szeptember 05. napján – pénzbírság terhével – ismételten felhívta a szakértőt, hogy szakvéleményét haladéktalanul terjessze elő.
A szakvélemény a mai napig nem érkezett meg a felekhez.
A szakértő kirendelése óta másfél év, de a szakértő által vállalt módosított határidő óta is már 10 hónap eltelt, anélkül, hogy a szakértő feladatát teljesítette volna, illetve anélkül, hogy a Tisztelt Bíróság olyan hathatós intézkedést tett volna, mely az ügyben az érdemi továbblépést elősegítené illetve a szakértő kötelezettsége teljesítésére szorítaná.
A felperes úgy ítéli, hogy ezek a határidők lényegesen meghaladják a méltányolható késedelmet, oly mértékűek, hogy sértik a felek eljárási törvényben biztosított jogait az eljárás ésszerű határidőn belül történő befejezése körében.
Ez különösen igaz egy olyan ügyben, melyben a keresetlevél benyújtására 2008. júniusában – azaz több, mint 5 évvel ezelőtt került sor.
A fentiek alapján kérjük a Tisztelt Törvényszéket, hogy az eljárási törvényben biztosított valamennyi lehetőségét szíveskedjék felhasználni – pénzbírság, szakértő felmentése stb – annak érdekében, hogy a szakvélemény a bíróság és a felek rendelkezésére állhasson, nyilvánvaló ugyanis, hogy a szakértői pénzbírság kilátásba helyezése és a szakértő felszólítása az elmúlt 9 hónapban sem vezetett eredményre, újabb ilyen intézkedéstől sem várható érdemi változás.
Bejelentjük továbbá, hogy a felperesi jogi képviselő irodacíme megváltozott, az új cím: 6722 Szeged,. XXXX. Kérjük, hogy a kézbesítés során a továbbiakban ezt szíveskedjenek figyelembe venni. Sajnálatos módon a Posta az utánküldést nem minden esetben teljesítette illetve a korábbi irodacímre való kézbesítési utasítást sem, így amennyiben az elmúlt 2 hónap során a 35. számú végzésében kívül a bíróság iratok kézbesített esetleg eredménytelenül, azt kérjük az új címre megküldeni szíveskedjenek.
Szeged, 2012. október 02. napján
/ kk. Greiner Ramóna és társai / felperesek

References: bíróság 
 bíróság 
 Bíróság 
 bíróság 
 bíróság 
 bíróság 
 bíróság 
 Bíróság 
 bíróság 
 bíróság